text: Tænk dig om før du kører bil dagen efter en god julefest
  18 december 2016 kl. 05.43
  Pas på promillen, hvis du har været til julefest til langt ud på natten og vil hente rundstykker efter nogle timers søvn. Du kan risikere ubevidst at køre spritkørsel.
  Sydøstjyllands Politi advarer på både munter og opdragende vis om undgå ubevidst spritkørsel dagen derpå.
  På Twitter har politiet delt et regnestykke fra Sikker trafik, som illustrererer, hvor farligt det er at tro, at promillen er væk næste morgen efter en god og fugtig julefrokost.
  Katrine skal til firmaets julefest. Hun ankommer kl. 18.15 og går hjem kl. 02.00 med ni genstande i blodet. Hun vejer 65 kg. og forbrænder derfor ca. 1 genstand på 1 time og 45 minutter. Det betyder, at Katrines promille først vil ramme 0 kl. 10.45 næste dag.
  Så pas med at køre bil for tidlig dagen derpå, lyder det gode råd.
  Pas på du ikke ender som spritbilist, når du kører hjem efter festen dagen derpå. Det tager tid, før alkoholen er ude af kroppen #politidk pic.twitter.com/oydJRaKlUl
  
  
  